
U  I M E   R E P U B L I K E    H R V A T S K E 

R J E Š E N J E


[bookmark: _GoBack]	Trgovački sud u Rijeci po Liljani Ugrin sucu pojedincu, odlučujući o prijedlogu za otvaranje predstečajnog postupka nad OSORSKI OTOCI društvo s ograničenom odgovornošću za uzgoj, izlov i promet ribom Osor, Osor bb ( MBS 040252124 – OIB 73014375368 ) dana 7. rujna 2016. 


r i j e š i o    j e

 
Odbacuje se prijedlog za otvaranje predstečajnog postupka nad OSORSKI OTOCI društvo s ograničenom odgovornošću za uzgoj, izlov i promet ribom Osor, Osor bb ( MBS 040252124 – OIB 73014375368 ).


Obrazloženje


Predlagatelj OSORSKI OTOCI društvo s ograničenom odgovornošću za uzgoj, izlov i promet ribom Osor, Osor bb ( MBS 040252124 – OIB 73014375368 ) podnio je prijedlog za otvaranje predstečajnog postupka.

Predlagatelj je uz prijedlog podnio financijske izvještaje u skladu sa Zakonom o računovodstvu koji nisu stariji od tri mjeseca od dana podnošenja prijedloga za otvaranje predstečajnoga postupka, s time da se usporedni podaci u financijskim izvještajima iskazuju sa stanjem na dan godišnjih financijskih izvještaja prethodne godine, odnosno evidencije koje vode u skladu s poreznim propisima ako je dužnik obveznik poreza na dohodak, opis pregovora s vjerovnicima, ako su prethodili prijedlogu za otvaranje predstečajnoga postupka, uključujući i potrebne obavijesti dostavljene vjerovnicima koji sudjeluju u postupku, dokaz o ukupnoj aktivi i dokaz o ukupnom prihodu za prethodnu godinu i broju zaposlenih na zadnji dan u mjesecu koji prethodi danu podnošenja prijedloga i plan restrukturiranja sve sukladno odredbi članka 26. Stečajnog zakona ( “Narodne novine” br. 71/15, u daljnjem tekstu: SZ )
 
Stoga je sud zaključkom pod poslovnim brojem St-864/16-7 od 28. srpnja 2016. pozvao predlagatelja na dopunu prijedloga, uz upozorenje da će sud odbaciti prijedlog ako podnositelj prijedloga ne dopuni prijedlog u skladu s uputom u roku od osam dana. 

Uvidom u spis utvrđeno je da je predlagatelj zaključak suda primio dana 8. kolovoza 2016., te da po istom nije postupio.

Valjalo je stoga sukladno odredbi članka 31. stavak 3. SZ, budući podnositelj prijedloga nije dopunio prijedlog za otvaranje predstečajnoga postupka u skladu s danom uputom u roku od osam dana, odbaciti prijedlog i odlučiti kao u izreci ovog rješenja.


U Rijeci, 7. rujna 2016.
                                                                                   

     Sudac
     Liljana Ugrin



POUKA O PRAVNOM LIJEKU 
	Protiv ovog rješenja nezadovoljna stranka može izjaviti žalbu. Žalba se podnosi ovom sudu u dva istovjetna primjerka u roku od 8 dana od dana primitka prijepisa rješenja, a o žalbi odlučuje Visoki trgovački sud Republike Hrvatske u Zagrebu. 	





DNA
Rješenje dostaviti: predlagatelju,  
U Rijeci, 7. rujna 2016.

